Drąseikiai (Kaunas)
Drąseikiai – kaimas Kauno rajono savivaldybėje, 5 km į šiaurę nuo Lapių, prie kelio  232  Vilijampolė–Žeimiai–Šėta , dešiniajame Neries krante. Kolektyvinių sodų masyvas, prie Neries – molio ir žvyro karjeras. Į vakarus nuo Drąseikių suformuotas Lapių geomorfologinis draustinis, piečiau auga Šančių miškas. Pro gyvenvietę į Nerį teka Girdažė ir Margupis. Gamtos paminklai: Drąseikių atodanga, didžiausias Lietuvos upių akmuo Gaidelis.